《东屯行》
宋代·白巽

雨足稻畦春水满，插秧未半青短短。
马尘追逐下关头，北望东屯转山坂。
一川洗尽峡中想，远浦疏林分气象。
沟塍漫漫堰源低，滩濑泠泠石矶响。
中田筑场亦有庐，翚飞夏屋何渠渠。
李氏之子今地主，少陵祠堂疑故居。

作者简介：白巽，成都（今属四川）人。孝宗乾道间进士（明天启《新修成都府志》卷一三）。